**ДО**

**КМЕТА НА РАЙОН НОВИ ИСКЪР**

**ОБЩИНА СТОЛИЧНА**

***Относно:*** *План - програма за дейността на НЧ „Христо Витков - 1899“ за 2024 година*

**УВАЖАЕМА ГОСПОЖО РАЙЧЕВА,**

В изпълнение на изискванията на чл. 26а, ал.1 от Закона за Народните читалища приложено изпращам План – програма за дейността на НЧ “Христо Витков – 1899“ за 2023 година.

Приложение съгласно текста !

***Лиляна Ячовска*** *–* ***секретар на НЧ „Христо Витков - 1899“***

**ПЛАН – ПРОГРАМА ЗА ДЕЙНОСТТА НА**

**НЧ „ХРИСТО ВИТКОВ - 1899“ ЗА 2024 ГОДИНА**

**Въведение**

Годишната програма за развитие на читалищната дейност през 2024 г. е съобразена с изискванията на чл. 26 а, ал. 2 от Закона за народните читалища. Изготвянето на Програмата за развитие на читалищната дейност през 2024 г. обобщава най-важните моменти в работата на читалището, приоритети, цели и задачи, които ще спомогнат за укрепването, модернизирането и развитието му.

НЧ „Христо Витков - 1899“ е самоуправляваща се културно-просветна организация с нестопанска цел, която изпълнява държавни културно-просветни задачи в областта на културата, социалната сфера и образованието и е регистрирана съгласно разпоредбите на Закона за народните читалища и в съответствие с разпоредбите на Закона за юридическите лица с нестопанска цел.

Основните направления и приоритети в дейността на читалището произтичат от ЗНЧ, общинската и районната културна политика, осъществявана на основата на съществуващата нормативна уредба и чрез изпълнението на културния календар.

**Основни цели и приоритети**

1. **Осигуряване на устойчива подкрепа на читалището за реализирането на основната му дейност и развитието на съвременни форми на работа.**

* Стимулиране на читалищните дейности за съхранението и популяризирането на българските културни традиции, нематериалното културно наследство;
* Кандидатстване по проекти и програми за набавяне на финансови средства за подобряване на материално-техническата база. Реализиране на вече спечелени проекти;
* Участие в организираните за обучение семинари, кръгли маси, дискусии, работни срещи по проблемите на читалищата с цел повишаване компетенциите на работещите в тях.

1. **Разширяване обхвата на дейността на читалището в обществено значими сфери, като социалната и информационно-консултантската.**

* Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция на различните социални общности;
* Работа в школи, формации, концерти, фестивали и младежки дейности;
* Читалището ще продължи да си партнира успешно, както и до сега с: Кметство село Локорско, СО – Район Нови Искър, Пенсионерски клуб „Втора младост“, Местен бизнес, колеги от останалите читалища в района и страната.

**Дейности**

**БИБЛИОТЕЧНА ДЕЙНОСТ:**

Като неразделна част от читалището библиотеката активно участва в организирането на мероприятията на читалището и културния живот на селото.

Дейността на читалищната библиотека през 2024 година ще включва:

* Актуализиране на библиотечния фонд на читалищната библиотека чрез закупуване на нова литература, абонамент, дарения, кандидатстване с проект пред МК и други организации;
* Организиране на индивидуална и културно-масова дейност с различни целеви групи;
* Обособяване на тематични кътове по повод празници и годишнини;
* Организиране на литературни четения;
* Продължаване на инициативата „Нов живот за старата книга“;
* Отбелязвания на годишнини на писатели;
* Литературни конкурси;
* Традиционната вече за библиотеката лятна занималня „Читателски дневник“.

**ХУДОЖЕСТВЕНО – ТВОРЧЕСКА ДЕЙНОСТ:**

Любителското творчество се проявява във всички сфери на изкуството, предназначено е за всяка възрастова група. Читалището продължава да подкрепя любителското творчество с оглед разгръщане на творческия потенциал на неговите членове. Усилията ни ще са насочени в повишаване на качеството на предлагания от читалището художествен продукт и поддържане и подобряване дейността на съществуващите и до сега:

* ТА „Локорско“ с ръководител Валентина Китова
* ДТС „Локорско“ с ръководител Веселина Гьошева
* Женска певческа група с ръководител Евгени Павлов
* Клуб за мегдански хора с ръководител Валентина Китова
* Школа за приложни изкуства с ръководител Ивана Лозанова;
* Организиране и провеждане на традиционния Фолклорен фестивал „Шопска песен“;
* Пресъздаване на обичаи и празници от Културния календар;
* Участие в общински, регионални, национални и международни конкурси и фестивали;
* За развитието на художествено-творческата дейност на читалището да се осигурят средства от субсидии, членски внос, дарения и собствени средства от стопанска дейност.

**КРАЕВЕДСКА ДЕЙНОСТ:**

В съвременния свят нематериалното културно наследство се възприема като основен извор на идентичност. За съжаление обаче голяма част от неговите ценности, като музиката, танца, словото, обредите, съборите или традиционните културни умения са застрашени от изчезване. Ето защо читалището ще продължи да осъществява дейности, свързани с развитие на краеведската и издирвателската работа в читалището, описване на музикалния и танцов фолклор, обичаи, предания, събиране на предмети от традиционния бит, снимки и други подобни, значими за населеното място.

**СТОПАНСКА ДЕЙНОСТ:**

Приходите от членски внос, културно-просветна дейност, дарения и др. се регистрират чрез издаване на квитанционна бележка от Квитанционна книга. Тези приходи се третират като присъщи на читалището и върху тях се плаща дължимият държавен данък „печалба“. Основен източник за издръжка на читалището си остава държавната субсидия на бройка.

**МАТЕРИАЛНО-ТЕХНИЧЕСКАТА БАЗА . ПОДДЪРЖАНЕ И РАЗВИТИЕ:**

Сградата на НЧ „Христо Витков - 1899“ е публична общинска собственост. Цялостното състояние на сградата е не добро. През 2024 година усилията ще бъдат насочени в търсене на финансиране за ремонт на кино салона и сцената, за да продължат те да събират многобройната публика на самодейните ни колективи.

С минималните средства от стопанската дейност, с помощта на дарители и доброволен труд ще продължава да се прави всичко възможно за подобряване състоянието на материално – техническата база.

Изготвил:

***Лиляна Ячовска*** *– секретар на НЧ „Христо Витков - 1899“*